Obstarávateľ: Poľnohospodárske družstvo, 922 06 Nižná

IČO: 00800422

**Výzva na predloženie cenovej ponuky – prieskum trhu**

Tento prieskum trhu sa uskutočňuje za účelom stanovenia predpokladanej hodnoty zákazky.

**Názov zákazky: Rozmetadlo priemyselných hnojív**

**Opis predmetu zákazky:** Dodávka zariadenia.

**Spôsob predloženia ponuky:** Výlučne elektronicky. Vyplňte prosím priložený formulár ponuky, predložte scan vo formáte PDF vrátane podpisu a pečiatky.

**Požadovaná špecifikácia technologických zariadení:**

* Rozmetadlo priemyselných hnojív, nesené zadných ramenách traktora
* Kategória pripojenia kat 2 resp. kat 3
* Objem zásobníka 1700 – 2200 litrov
* Antikorózna úprava násypky a nosného rámu
* Základný rám rozmetadla by mal mať úžitkovú nosnosť min 2500 kg
* Rozmetací a dávkovací mechanizmus v prevedení z nerezu
* Výkon dávkovacieho mechanizmu min 4 - a viac kg /s hnojiva resp 240 kg/ min
* Dávkovače hnojiva na pravej a ľavej strane samostatne ovládane cez riadiaci jednotku, riadiaca jednotka umožní variabilné nastavenie na každú stranu
* Sito na zabránenie preniknutiu cudzích telies do rozmetacieho mechanizmu
* Požadovaný pracovný záber 18 m s možnosťou výmeny rozmetacích kotúčov prípadne lopatiek zabezpečujúcich pracovný záber na väčšie vzdialenosti
* Pohon rozmetacieho ústrojenstva mechanické od vývodového kardanu traktora
* Prevodovka rozmetacieho mechanizmu v olejovej náplní.
* Rozmetadlo umožňuje agregovať sa s traktorom o výkone max. do 110 HP
* Práca rozmetadla musí byť riadená cez riadiacu jednotku, ktorá zabezpečí rozmetanie stanovenej dávky aj pri náhlej zmene pojazdovej rýchlosti traktora.
* Rozmetadlo musí byť vybavené Váhou pre maximálnu kontrolu rozmetanej dávky hnojiva
* Riadiaca jednotka musí obsahovať, terminál pre ovládanie, umožňovať komunikáciu v systéme ISOBUS, v prípade aj pripojenie „N“ senzorov /dusikatých senzorov/
* Súčasťou musí byť anténa a prijímač na signál GPS
* Riadiaca jednotka musí zabezpečovať presné spínanie a prepínanie na úvratiach a klinoch polí. Musí zabezpečovať presné dodržiavanie stanovenej dávky na všetkých častiach obhospodarovanej parcele.
* Musí obsahovať systém pre spracovanie aplikačných máp parcel, zaznamenania jednotlivých rozmetených dávok pre danú časť pôdy, následne umožniť tieto dáta stiahnuť do počítača.
* Súčasťou rozmetadla musí byť krycia plachta ovládaná mechanicky alebo za pomoci hydrauliky.
* Rozmetadlo by malo byť vybavené zariadením, ktoré zabezpečí ekologické rozmetanie pri hraniciach a okrajoch polí. Musí spĺňať požiadavku zmeny záberu na strane, ktorá rozmetá pri okraji poľa.
* Pre kontrolu okamžitého stavu množstva hnojiva v násypke požadujeme, aby rozmetadlo bolo vybavené senzorom, ktorý tento stav monitoruje a v prípade vyprázdnenia rozmetadla upozorní na tento stav obsluhu na terminále.
* Požadujeme, aby na rozmetadle bol integrovaný rebrík pre prípad, že obsluha musí urobiť pracovné úkony v násypke rozmetadla.
* Súčasťou rozmetadla musí byť označenie a osvetlenie pre jazdu po komunikácií splňujúce platnú vyhlášku o doprave po komunikáciách.
* Rozmetadlo by malo byť vybavené zariadením, pre odstavenie a manipuláciu s rozmetadlom pri odstavovaní alebo zapojovaní s traktorom
* Dodávateľ musí po dodaní kupujúcemu dodať technické schválenie TP pre jazdu po komunikáciách.